钦定古今图书集成/明伦汇编/皇极典/第255卷 > 礼记 > 缁衣
## 钦定古今图书集成/明伦汇编/皇极典/第255卷 > 礼记 > 缁衣

子曰：“好贤如缁衣，恶恶如巷伯，则爵不渎而民作愿刑不试而民咸服。《大雅》曰：‘仪刑文王，万邦作孚’。”

又

子曰：有国家者，章善瘅恶以示民厚，则民情不贰。《诗》
云：“靖共尔位，好是正直。”

又

子曰：“大臣不亲，百姓不宁，则忠敬不足而富贵已过
也；大臣不治而迩臣比矣。故大臣不可不敬也，是民
之表也；迩臣不可不慎也，是民之道也。君毋以小谋
大，毋以远言近，毋以内图外，则大臣不怨，迩臣不疾，
而远臣不蔽矣。”叶公之《顾命》曰：“毋以小谋败大作。毋
以嬖御人，疾庄后；毋以嬖御士，疾庄士大夫卿士。”

〈大全〉蓝田吕氏曰：“此章言大臣不信，而小臣之比，国之大患也。《传》曰：‘不使大臣怨乎不以以大臣之任，国之休戚系焉。用之斯信之矣，不信斯黜之矣，未有居其位而不信之者也’。”